open-index/open-wikipedia-markdown huggingface dataset:
მარგრეტე II

მისი სამეფო უდიდებულესობა **მარგრეტე II** (ნათლობის სახელით მარგრეტე ალექსანდრინე ტორჰილდურ ინგრიდი, დან. Margrethe Alexandrine Þórhildur Ingrid, დ. 16 აპრილი, 1940) — დანიის დედოფალი 1972 წლის 14 იანვრიდან 2024 წლის 14 იანვრამდე, მისი ტახტიდან გადადგომამდე 52 წლიანი მმართველობის შემდეგ.

დედოფალი მარგრეტე II ამალიენბორგის სასახლეში დაიბადა. მისი მშობლები - დანიის მეფე ფრედერიკ IX და დედოფალი ინგრიდი, დაბადებით შვედეთის პრინცესა. 

დედოფალი ერთ-ერთ თავის სახელში ისლანდიურ ასო Þ- ატარებს, რადგან მისი დაბადებისას ისლანდია დანიის შემადგენლობაში შედიოდა. 

დედოფალი 1940 წლის 14 მაისს მონათლეს ჰოლმენსის ეკლესიაში (დანიურად Holmens Kirke), კონფირმაცია გაიარა 1955 წლის 1 აპრილს კარის ეკლესია ფრედენსბორგში.

2023 წლის საახალწლო მიმართვის დროს განაცხადა, რომ 2024 წლის 14 იანვარს, მმართველობის ზუსტად 52-ე წლსითავზე, ტახტიდან გადადგებოდა. ტახტზე ავიდა მისი ვაჟი ფრედერიკ X.

## წინაპრები 

## რესურსები ინტერნეტში
* ოფიციალური გვერდი 

## სქოლიო
კატეგორია:დანიის მეფეები
კატეგორია:გლიუქსბურგები
კატეგორია:დაბადებული 1940
კატეგორია:დაბადებული 16 აპრილი
კატეგორია:ცოცხალი ადამიანები
ჰოკონ VII

thumb|ნორვეგიის მეფე **ჰოკონ VII**
**ჰოკონ VII** (, დ. 3 აგვისტო, 1872, შარლოტენლუნდის სასახლე, კოპენჰაგენთან ახლოს, დანია — გ. 21 სექტემბერი, 1957, ოსლო) — ნორვეგიის მეფე 1905 წლის 18 ნოემბრიდან (კორონაცია 1906, 22 ივნისი).

დაბადებით დანიის უფლისწული კარლი (კრისტიან ფრედერიკ კარლ გეორგ ვალდემარ აქსელი) გლუქსბურგების დინასტიიდან, კრისტიან IX-ის შვილიშვილი. მამამისი 1906 წელს დანიის ტახტზე ფრედერიკ VIII-დ წოდებული ავიდა, უფროსმა ძმამ კი ტახტი 1912 წელს გადაიბარა როგორც კრისტიან X-მ. ნორვეგიის მეფედ მას მერე აირჩიეს, რაც ქვეყანამ შვედეთთან დინასტიური კავშირი გაწყვიტა და მეფე ოსკარ II ტახტი დაატოვებინა. დედის მხრიდან ოსკარის უფროს ძმას კარლ XV-ს შვილიშვილად ერგებოდა, რომელსაც ვაჟები არ ჰყოლია, ამდენად, დედის ხაზით ნორვეგიის ტახტის მემკვიდრედ შეეძლო თავი მიეჩნია. ნორვეგიაში ჩასულმა სახელი ძველნორვეგიული ჰოკონით შეიცვალა, ხოლო ვაჟ ალექსანდრეს ულაფი დაარქვა (შემდგომში ულაფ V).

დაქორწინდა თავის მამიდაშვილ მაუდ უელსელზე, ედუარდ VII ქალიშვილზე. მის ბიძაშვილებს შორის არიან კრისტიან IX შვილიშვილები: ნიკოლოზ II,  ჯორჯ V და კონსტანტინოს I.
 
ჰოკონისა და მისი ოჯახის პატივსაცემად ანტარქტიდაზე არაერთი ობიექტი იქნა სახელდებული. 

მეორე მსოფლიო ომის დროს ნორვეგია ნაცისტების მიერ იყო ოკუპირებული. ქვეყანაში ვიდკუნ ქუისლინგის კოლაბორაციონული ხელისუფლება დამყარდა.  

ჰოკონ VII ოჯახითურთ 1940 წლის 9 აპრილს ემიგრაციაში წავიდა და ლონდონში ჩაუდგა მთავრობას სათავეში, მისი ვენზელი - N7 - ნორვეგიაში წინააღმდეგობის სიმბოლოდ იქცა. ნორვეგიელთა შორის მეფე დიდი პოპულარობით სარგებლობდა, მისი 52-წლიანი მეფობა XX საუკუნეში ერთ-ერთი ყველაზე ხანგრძლივად არის მიჩნეული. 

## სამხედრო წოდებები 
ჩინები: დანიის ადმირალი, ბრიტანეთის ადმირალი (1905, 25 ნოემბერი), გერმანიის ადმირალი (1906, 8 ივლისი).

კატეგორია:ნორვეგიის მეფეები
კატეგორია:გლუქსბურგები
კატეგორია:დაბადებული  3 აგვისტო
კატეგორია:დაბადებული 1872
კატეგორია:გარდაცვლილი 21 სექტემბერი
კატეგორია:გარდაცვლილი 1957
კატეგორია:წმინდა ანდრია პირველწოდებულის ორდენის კავალრები
კატეგორია:წმინდა ანას I ხარისხის ორდენის კავალრები
კატეგორია:წმინდა სტანისლავის I ხარისხის ორდენის კავალრები
ოთხმესდური

**ოთხმესდური**, *ოთხმისდური*, *ოთხმაზური* — მოხელე ძველ საქართველოში. გვხვდება XI-XIII საუკუნეების 3 საბუთში, რომლებიც დასავლეთ საქართველოს განეკუთვნება. ერთდროულად რამდენიმე  ოთხმესდური არსებობდა. ცნობები ოთხმესდურთა ფუნქციების შესახებ არ მოიპოვება. ოთხმესდურნი დიდმოხელეთა (მაგ., ერისთავთერისთავთა) გვერდით იხსენიებიან, რაც იმის მაჩვენებელია, რომ ოთხმესდურობა მნიშვნელოვანი თანამდებობა უნდა ყოფილიყო.  თვით სახელწოდება თითქოს ტერმინ „ოთხმეძლურს“ უკავშირდება (ოთხძალი ოთხსიმიან საკრავს ნიშნავს). „ოთხმეძლურის“ ხელობა-თანამდებობიდან მომდინარეობს გვარი ოთხმეზური.

დიდი სჯულისკანონის ქართული თარგმანში „ოთხმიზდური“ აღნიშნავს სახელმწიფოს მეოთხედის მმართველს ბიზანტიაში. სარგის კაკაბაძის ვარაუდით, საქართველოში ამ ტერმინით აღინიშნებოდა აზნაური მეომარი, რომელსაც სარგოდ („მიზდად“) 4 კომლის გადასახადი ეძლეოდა.
## ლიტერატურა
**კაკაბაძე ს.,* დიდგორის ომი, თბ., 1982, გვ. 37-38, 95;
**ჭუმბურიძე ზ.*, რა გქვია შენ? თბ., 1971, გვ.47;
**ჯავახიშვილი ივ.*, ქართული სამართლის ისტორია, წგნ. 2, ნაკვ. 1, ტფ., 1928.

კატეგორია:თანამდებობები ძველ საქართველოში
სტადსჰოლმენი

მინიატიურა|სტადსჰოლმენის რუკა 1547 წლამდე

**სტადსჰოლმენი** (შვედ. Stadsholmen) — შვედეთის დედაქალაქ სტოკჰოლმის ცენტრში მდებარე კუნძულის ისტორიული სახელი. მცირე კუნძულებთან რიდარჰოლმენთან და ჰელგეასჰოლმენთან ერთად სტადსჰოლმენი სტოკჰოლმში პატარა ქალაქს ჰქმნის. შვედურიდან თარგმანში სტადსჰოლმენი „ქალაქის კუნძულს“ ნიშნავს. კუნძულზე სამეფო სასახლე დგას. 

კუნძულს შეიძლება გამლა სტანიც ვუწოდოთ (ძველი ქალაქი) რადგან სტადჰოლსმენი ყოველდღიურ მეტყველებაში ნაკლებად გამოიყენება.

კატეგორია:სტოკჰოლმის კუნძულები
სარდაფის ობობა

**სარდაფის ობობა** () — დიდი ზომის ობობა Segestriidae ოჯახისა.

## სხეულის აგებულება 
მდედრის სხეულის სიგრძე 22 მმ აღწევს, მამრისა კი მხოლოდ 15 მმ. თავმკერდი 6-8 მილიმეტრისა გააჩნიათ. ზრდასრული ობობას მუცელი მუქი შავია, ახალგაზრდასი კი — მონაცრისფრო, მუცლის დორსალური მხარე იისფერი ან მონაცრისფრო-ყავისფერია მუქი ლაქებით. მეტალისფერი-მომწვანო ელფერის მქონე ძლიერი ქელიცერები თავმკერდის სიგრძის ნახევარია. ბეწვით დაფარულ ფეხებზე ლაქები არ გააჩნიათ.

## ცხოვრების წესი 
ცხოვრობენ ქვების ნაპრალებში, ხეების ფუღუროებში. ეს სახეობა მიეკუთვნება ოჯახს *Segestriidae*. ამ ობობების ქსელს მილისებრი ფორმა აქვს. ვინაიდან სარდაფის ობობა ღამის ცხოველია, დღისით მილის უკანასკნელ მეოთხედში ისვენებს, საღამოობით და მთელი ღამის განმავლობაში კი მილის გაფართოებულ შესასვლელთან უცდის მსხვერპლს. მილისებრი ქსელის შესასვლელიდან გარკვეულ რადიუსში ობობას გაყვანილი აქვს თითქმის შეუმჩნეველი 6 ან მეტი სასიგნალო ქსელის ძაფი. სანადიროდ გამზადებული ობობა წინა 6 ფეხის მეშვეობით ეხება ქსელს, მგრძნობიარე ფეხების მეშვეობით იგი ადვილად ადგენს ნადავლის ადგილმდებარეობას, სწრაფად გამოდის ქსელიდან, ქელიცერებით იჭერს მსხვერპლს და უბრუნდება ბუდეს. სარდაფის ობობა იკვებება უხერხემლოებით. 

## გამრავლება 
კვერცხების დადების შემდგომ, მდედრი სარდაფის ობობა ამ კვერცხებს აბრეშუმის პარკში ახვევს, მილისებრი ქსელის უკანასკნელ მეოთხედში ათავსებს და იცავს მტრისაგან. გამოჩეკვის შემდეგ მდედრს პარკი ქსელის გარეთ გააქვს.  ზოგჯერ დედა ობობა ნაშიერების გამოჩეკვამდე იღუპება, მის სხეულს კი ახლადდაბადებული შვილები შეექცევიან.

## ტოქსიკურობა 
ნაკბენ ცხოველს აღენიშნება აგზნება, სპაზმი, კრუნჩხვები, დამბლა. 20 გრ წონის თეთრი თაგვი კბენიდან 3-30 წუთში იღუპება. ადამიანისათვის მისი შხამი სახიფათო არაა, თუმცაღა ნაკბენი შესაძლოა იყოს მტკივნეული და ტკივილმა რამდენიმე საათსაც კი გასტანოს. ობობას შხამში აღმოჩენილი იქნა 2 ნეიროტოქსინი c Mr ~ 5800, p*l* 4,75, რომელიც შეიცავს ცისტეინის 4 ნაშთს და არგინინის N-დაბოლოებას. შხამი ასევე შეიცავს ერთ ინსეკტიციდს. სარდაფის ობობას შხამი ნეიროტოქსიკურია და იწვევს ნერვული და კუნთოვანი უჯრედების მემბრანის აგზნებას.

## გავრცელების არეალი 
სარდაფის ობობა გავრცელებულია ხმელთაშუა ზღვისპირეთში, ყირიმში, მის მიმდებარე შავი ზღვისპირა რეგიონებში, კავკასიაში, მთელს საქართველოში. მცირე რაოდენობით გვხვდება ასევე არგენტინაში, ავსტრალიაში და ატლანტის ოკეანის ზოგიერთ კუნძულზე.

## გალერეა 
სურათებზე გამოსახულია ზრდასრული მდედრი სარდაფის ობობა

Image:Araña_Mandaio.07-0-2006.jpg
Image:Araña Mandaio 07-0-2006 10.jpg
Image:Araña Mandaio 07-0-2006 13.jpg
Image:Araña Mandaio 07-0-2006 09.jpg
Image:Araña Mandaio 07-0-2006 06.jpg
Image:Araña Mandaio 07-05-2006 05.jpg

## რესურსები ინტერნეტში 
* Segestria florentina. BBC 
* Segestria florentina. nick’s spiders 
* Segestria florentina. stevehopkin.co.uk 
* Segestria florentina. ტოქსიკურობის ხარისხი და შხამის შემადგენლობა
* http://www.ncbi.nlm.nih.gov/pubmed/2413900?dopt=Abstract  

## ლიტერატურა 
* Ядовитые животные и растения СССР, 1990 წ., გვ. 51.

## სქოლიო 
კატეგორია:ობობები
თალასოკრატიული პერიოდები

**თალასოკრატიული პერიოდები** — დედამიწის ზედაპირზე ზღვების ფართო გავრცელების პერიოდები (ეპოქები). ტერმინი შემოიღო რუსმა მეცნიერმა ალექსი პავლოვმა. თალასოკრატიული პერიოდები უპირისპირდება გეოკრატიულ პერიოდებს. დროის მიხედვით   თალასოკრატიული პერიოდები ტექტონიკური ციკლების (ეტაპების) შუა ნაწილთან, როდესაც დედამიწის ზედაპირის დაძირვის გამო კონტინენტების მნიშვნელოვანი ფართობი ზღვით იფარებოდა. ჰიდროსფეროს ფართობის ზრდა ხელს უწყობდა ნოტიო ზღვის ჰავის განვითარებას, რომლისთვისაც დამახასიათებელია ტემპერატურის მცირე რყევა. თალასოკრატიული პერიოდების განმავლობაში უმეტესად გროვდებოდა ზღვიური დანალექი წყებები, ჭარბობდა კარბონატული ქანები. თალასოკრატიული პერიოდებს მიეკუთვნება ზედასილურული, შუა- და ზედადევონური, ქვედაკარბონული, ზედაცარცული ეპოქები.

## ლიტერატურა
## რესურსები ინტერნეტში
*თალასოკრატიული პერიოდები 

კატეგორია:ჰიდროგრაფია
კატეგორია:ჰიდროლოგია
ოთხ-ხუთი ლექსი

**ოთხ-ხუთი ლექსი**, ქართული ლექსის სახეობა. შედგება ოთხტაეპიანი ხუთი სტროფისაგან (აქედან წარმოდგება მისი სახელწოდებაც). თითოეული სტროფის პირველი სამი ტაეპი ათმარცვლიანია და საერთო რითმაზეა აგებული, მეოთხე — ცამეტმარცვლიანი რეფრენი — უცვლელად მეორდება ხუთსავე სტროფში. ამასთან, თითოეული სტროფის პირველ ტაეპს აქვს იმავე სტროფის გარეგან რითმასთან საერთო შინაგანი რითმა. ოთხ-ხუთი ლექსი, რომელსაც „უცხოსაც“ (საუცხოოს, კარგის მნიშვნელობით) უწოდებენ, შემოიღო სულხან-საბა ორბელიანმა.

## ლიტერატურა
**მიქაძე გ.,* ნარკვევვები ქართული პოეტიკის ისტორიიდან, თბ., 1974;

კატეგორია:ლექსთწყობა
The Best of 1980–1990

***The Best of 1980–1990*** — ირლანდიური როკ-ჯგუფ U2-ს სიმღერების კომპილაციური ალბომი, რომელიც გამოვიდა 1998 წელს. იგი მოიცავს კოლექტივის კარიერას 1980-დან 1990 წლამდე. პირველ დისკზე წარმოდგენილია პოპულარული სიმღერები, რომლებიც გამოვიდა სინგლის სახით, ხოლო მეორეზე - სინგლების B-მხარეები.

## სიმღერების სია
### დისკი 1
#### დამატებითი სიმღერა
*One Tree Hill (დამატება იაპონურ გამოცემაში)

### დისკი 2 (სინგლების b-მხარეები, შეზღუდული გამოცემა)
*შენიშვნა: სიმღერის  Bass Trap* აქ წარმოდგენილი ვერსიის ნამდვილი ჟღერადობაა 5:14 და შეტანილი The Unforgettable Fire 12 EP დისკში (1985).

## ვიდეო 
ვიდეოკასეტა იმ სიმღერების პრომო-ვიდეორგოლებით, რომლებიც წარმოდგენილი იყო ალბომის პირველ დისკზე, გამოვიდა 1999 წელს. იმავე პერიოდში გამოიცა ლაზერული ვიდეოდისკიც.

# Pride (In the Name of Love)
# New Year's Day
# With or Without You
# I Still Haven't Found What I'm Looking For
# Sunday Bloody Sunday (ფილმიდან *Live at Red Rocks: Under a Blood Red Sky)
# Bad (ფილმიდან *Rattle and Hum*)
# Where the Streets Have No Name
# I Will Follow
# The Unforgettable Fire
# Sweetest Thing
# Desire
# When Love Comes to Town
# Angel of Harlem
# All I Want Is You
# One Tree Hill (ფილმის *Rattle and Hum'' მანამდე უცნობი ვერსიიდან)

## ჩარტები და სერტიფიცირებები 
### ჩარტები
### სერტიფიცირებები 
## სქოლიო 
კატეგორია:U2-ს კომპილაციური ალბომები
კატეგორია:U2-ს ვიდეო ალბომები
კატეგორია:1998 წლის კომპილაციური ალბომები
კატეგორია:Island Records-ის კომპილაციური ალბომები
კატეგორია:Island Records-ის ვიდეო ალბომები
კატეგორია:ალბომები სტივ ლილიუაიტის პროდიუსერობით
კატეგორია:ალბომები ჯიმი აიოვინის პროდიუსერობით
კატეგორია:ალბომები ბრაიან ინოს პროდიუსერობით
კატეგორია:B-მხარეების კომპილაციური ალბომები
ოლღა რუბცოვა

**ოლღა რუბცოვა** ( დ. 20 აგვისტო, 1909, მოსკოვი — გ. 13 დეკემბერი, 1994, მოსკოვი) — საბჭოთა, რუსი მოჭადრაკე. მსოფლიოს მეოთხე ჩემპიონი (1956–1958). საერთაშორისო დიდოსტატი (1976), საერთაშორისო ოსტატი მიმოწერით ჭადრაკში ვაჟთა (1973) და ქალთა (1975) შორის. საერთაშორისო კატეგორიის არბიტრი (1964), სპორტის დამსახურებული ოსტატი (1952). ინჟინერ-ჩამომსხმელი.

1927–1967 წლებში 20-ჯერ ითამაშა სსრ კავშირის ჩემპიონატებში.
* 1931 - I
* 1935 მატჩი ო. სემონოვ-ტიან-შანსკაიასთნ სსრკ-ს ჩემპიონის წოდებისათვის 7-2 (+6=2-1)
* 1936 - III
* 1937 - I
* 1945 - III-IV
* 1948 - III
* 1949 - I
* 1952 - III
* 1954 - III

წარმატებით თამაშობდა მსოფლიოს  პირველობებზე:
* 1949/1950 ტურნირი მსოფლიოს ჩემპიონობისათვის - II
* 1952 პრეტენდენტთა ტურნირი - IX
* 1955 პრეტენდენტთა ტურნირი - I
* 1956 მატჩ-ტურნირი მსოფლიოს ჩემპიონობისათვის - I
* 1958 მატჩ-რევანში მსოფლიოს ჩემპიონობისათვის: ოლღა- რუბცოვა - ელისაბედ ბიკოვა - 5,5-8,5 (+4=3-7)
* 1959 პრეტენდენტთა ტურნირი - IX
* 1957 წლის ქალთა I საჭადრაკო ოლიმპიადის გამარჯვებული (9,5 ქულა 14-დან პირველ დაფაზე, +6=7-1)
60-ანი წლების ბოლოდან წარმატებით თამაშობს ჭადრაკს მიმოწერით.
* 1968-1972 - მსოფლიოს პირადი ჩემპიონატი - I
* 1972-1977 - მსოფლიოს პირადი ჩემპიონატი - I-II (მეორე ადგილი უარესი კოეფიციენტების გამო)
* 1969-1979 - მსოფლიოს გუნდური ჩემპიონატი - I
ჭადრაკში მიღწეული წარმატებებისათვის დაჯილდოებულია შრომის წითელი დროშის ორდენით (1957)

## რესურსები ინტერნეტში
*

კატეგორია:დაბადებული 20 აგვისტო
კატეგორია:დაბადებული 1909
კატეგორია:გარდაცვლილი 13 დეკემბერი
კატეგორია:გარდაცვლილი 1994
კატეგორია:მსოფლიო ჩემპიონები ჭადრაკში ქალთა შორის
კატეგორია:რუსი მოჭადრაკეები
კატეგორია:ჭადრაკის დიდოსტატები ქალთა შორის
კატეგორია:მოსკოვში დაბადებულები
კატეგორია:მოსკოვში გარდაცვლილები
მანგლისისა და წალკის ეპარქია

thumb|300 px|მანგლისის საკათედრო ტაძარი thumb|300px|მანგლისისა და წალკის ეპარქიის რუკა
**მანგლისისა და თეთრიწყაროს **

— საქართველოს ეკლესიის ყოფილი  საეპისკოპოსო სამხრეთ საქართველოში. მოიცავდა თეთრიწყაროს და წალკის მუნიციპალიტეტებს.

ეპარქია დაარსდა ვახტანგ გორგასლის მიერ და მეოთხე სამღვდელმთავროდ ითვლება. მანგლისის ეპარქიას თავიდანვე უდიდესი მნიშვნელობა ენიჭებოდა, რამაც მასში სიწმინდეების დაცვამ და საკათედრო ტაძრის აგებამ განაპირობა. მანგლისის საკათედრო ტაძარი VI საუკუნეში ძალზედ მნიშვნელოვანი იყო, მას ძველი წყაროები მცხეთის ჯვართან ერთად მოიხსენიებდნენ. 1992 წელს მანგლისის და წალკის ეპარქიის მღვდელმთავრად დაინიშნა მიტროპოლიტი ანანია (თენგიზ ჯაფარიძე).

2013 წლის 11 ოქტომბერს მანგლისისა და წალკის ეპარქიის ნაცვლად შეიქმნას ორი ეპარქია:
 
* მანგლისისა და თეთრიწყაროს;
* აგარაკ-წალკის.

## იხილეთ აგრეთვე
*საქართველოს ეპარქიები
*მანგლისი
*მანგლისის სიონი

## რესურსები ინტერნეტში
*მანგლისისა და წალკის ეპარქია orthodoxy.ge-ზე 
*მანგლისისა და წალკის ეპარქია საქართველოს საპატრიარქოს საიტზე

## სქოლიო 
კატეგორია:საქართველოს ყოფილი ეპარქიები
ლუკა ბატი

**ლუკა ბატი** ( დ. 1546 — გ. 1608) — იტალიელი ბაროკოს ეპოქის კომპოზიტორი და მუსიკის პედაგოგი. მისი ერთ-ერთი მოსწავლე იყო მარკო და გალიანო.

კატეგორია:იტალიელი პედაგოგები
კატეგორია:იტალიელი კომპოზიტორები
კატეგორია:დაბადებული 1546
კატეგორია:გარდაცვლილი 1608
U218 Singles

***U218 Singles*** — ირლანდიური როკ-ჯგუფ U2-ს სიმღერების კომპილაციური ალბომი, რომელიც გამოვიდა 2006 წელს. იგი მოიცავს კოლექტივის კარიერას 1990-დან 2000 წლამდე, თუმცა მასში უფრო მოგვიანებით ჩაწერილი რამდენიმე დამატებითი სიმღერაც არის.

ალბომის შეზღუდულ გამოცემას ახლავს დამატებითი, მეორე დისკი, სინგლების B-გვერდებით და DVD დისკი *U218 Videos* პირველ აუდიოდისკზე წარმოდგენილი სიმღერების მუსიკალური ვიდეოებით.

ახალ სიმღერებს შორის არის სინგლები „Electrical Storm“ და „The Hands That Built America“ (ასევე შეტანილი ფილმში „ნიუ-იორკის ბანდები“)

კრებულში, გარდა ამისა, შეტანილია Hold Me, Thrill Me, Kiss Me, Kill Me (1995) და Miss Sarajevo, რომელიც ლუჩანო პავაროტისთან ერთად იყო ჩაწერილი, პროექტისთვის *Original Soundtracks No. 1*.

## სიმღერები 
ალბომში არ არის შეტანილი არც ერთი სიმღერა დისკებიდან *ოქტომბერი*, *Zooropa* და *Pop*. *Boy* ასევე არ არის წარმოდგენილი, თუმცა კრებულის ბრიტანულ და ავსტრალიურ გამოცემებს თან ახლავს I Will Follow. ასევე არ არის წარმოდგენილი რომელიმე სინგლი ალბომიდან *Original Soundtracks 1*.

## Vertigo 05: Live from Milan
დამატებით DVD დისკზე წარმოდგენილია მილანში, ტურის Vertigo ფარგლებში ჩატარებული კონცერტის ჩანაწერის ნაწყვეტები.

### სიმღერების სია
#Vertigo
#I Will Follow
#Elevation
#I Still Haven't Found What I'm Looking For
#All I Want Is You
#City of Blinding Lights
#Sometimes You Can't Make It on Your Own
#Miss Sarajevo
#Original of the Species
#With or Without You

## ჩარტები და სერტიფიცირებები 
### სერტიფიცირებები
### სერტიფიცირებები
## რესურსები ინტერნეტში 
*ინფორმაცია საიტზე Discogs

## სქოლიო 
კატეგორია:U2-ს საკონცერტო ალბომები
კატეგორია:U2-ს ვიდეო ალბომები
კატეგორია:U2-ს კომპილაციური ალბომები
კატეგორია:2006 წლის კომპილაციური ალბომები
კატეგორია:2006 წლის ვიდეო ალბომები
კატეგორია:ები-როუდის სტუდიებში ჩაწერილი ალბომები
კატეგორია:Interscope Records-ის ვიდეო ალბომები
კატეგორია:Interscope Records-ის კომპილაციური ალბომები
კატეგორია:Interscope Records-ის საკონცერტო ალბომები
კატეგორია:Mercury Records-ის ვიდეო ალბომები
კატეგორია:Mercury Records-ის კომპილაციური ალბომები
კატეგორია:Mercury Records-ის საკონცერტო ალბომები
კატეგორია:ალბომები სტივ ლილიუაიტის პროდიუსერობით
კატეგორია:ალბომები რიკ რუბინის პროდიუსერობით
კატეგორია:საკონცერტო ვიდეო ალბომები
კატეგორია:ალბომები დენიელ ლანუას პროდიუსერობით
კატეგორია:ალბომები ბრაიან ინოს პროდიუსერობით
კატეგორია:ალბომები ჯეკნაიფ ლის პროდიუსერობით
კრასუსი

right|thumb|200px|მარკუს ლიცინიუს კრასუსი
**მარკუს ლიცინიუს კრასუსი** (დ. ძვ. წ. 115 — გ. ძვ. წ. 53) — რომაელი მთავარსარდალი და სახელმწიფო მოღვაწე. დიქტატორ სულას მომხრე და სპარტაკის აჯანყების ჩამხშობი. ძვ. წ. 60 კრასუსმა, პომპეუსმა და კეისარმა დადეს საიდულო გარიგება, რომელიც პირველი ტრიუმვირატის სახელით არის ცნობილი ისტორიაში. კრასუსი ამავე დროს იყო რომის ერთ-ერთი უმდიდრესი ადამიანი. სხვადასხვა წყაროს ცნობებით ის ფლობდა 200 მილიონ სესტერციუმს (ჟურნალ ფორბსის 2008 წ. თებერვლის გამოშვების მიხედვით 169.8 მილიარდი დოლარი).

## ომი პართიასთან 
ძვ. წ. 54 წ. დაიწყო კრასუსის ექსპედიცია პართიაში, რომელიც რომაელთა კატასტროფით დამთავრდა. კრასუსი მესოპოტამიაში შეიჭრა და რამდენიმე ქალაქი აიღო, გამოსაზამთრებლად კი ისევ სირიაში დაბრუნდა, შემდგომ 53 წელს კრასუსმა ხელმეორედ გაილაშქრა პართიელთა წინააღმდეგ. რომაელებს პართიელებთან ბრძოლაში აკლდათ უმთავრესი — კავალერია. კრასუსი, ამასთან ერთად გადამეტებით აფასებდა რომაელთა შესაძლებლობებს. ძვ. წ. 53 ს. კარრთან ახლოს მოხდა გადამწყვეტი შეტაკება რომალებსა და პართიელებს შორის. პართიულმა კავალერიამ დაჯაბნა რომაული ლეგიონები. ალყაში მოქცეული კრასუსი და მისი ჯარი იტანჯებოდნენ სიცხისა და წყურვილისაგან. ბრძოლაში დაიღუპა კრასუსის შვილი მამაცი პუბლიუსი. დაიღუპა თავად კრასუსიც, რომელსაც თავი მოკვეთეს და ოროდ II გაუგზავნეს. კარრის ბრძოლა იყო პირველი სერიოზული შეტაკება ორ უდიდეს სახელმწიფოს შორის. კრასუსის შემდგომ პართიის საკითხი უმთავრეს როლს თამაშობდა რომის საგარეო პოლიტიკაში.

**თანამედროვე ისტორიოგრაფია**

1950 წ. მეცნიერებმა საინტერესო ფაქტებს მიაგნეს. ოქსფორდის უნივერსიტეტის პროფესორმა ჰომერ დაბსმა (Homer Dubss) გამოაქვეყნა სამეცნიერო კვლევათა პირველი დოკუმენტები. როგორც გაირკვა, რომაული არმია მთლიანად არ განადგურებულა. კარრის ბრძოლას გადაურჩა 150-მდე ლეგიონერი, რომლებიც რომში აღარ დაბრუნდნენ და აღმოსავლეთისკენ გააგრძელეს გზა. ისინი დაქირავებულ საბრძოლო ჯგუფს წარმოადგენდნენ; ასევე წვრთნინდნენ სხვადასხვა ქვეყნის ჯარებს. 2007 წ. მეცნიერებმა მოინახულეს ჩინური სოფელი ლაქიანი გობის უდაბნოს მახლობლად, სადაც, გადმოცემით სახლობდნენ რომაელი ლეგიონერები. მეცნიერებმა აღმოაჩინეს ადამიანები, რომელთაც ჰქონდათ ქერა თმები, ლურჯი და მწვანე თვალები და ჩინელებისთვის არადამახასიათებელი ცხვირის ფორმები. ჩინურ წყაროებში არსებობს ცნობები, რომ ჰანის დინასტიის ჩინეთის არმიის გენერალი ჩენგ ტანგი შეებრძოლა „კუს საბრძოლო წყობის“ (რომაულ ლეგიონერთა ცნობილი საბრძოლო ფორმირება) რაზმს და ტყვედ აიყვანა. ჩინელები ისე მოხიბლულან ლეგიონერთა ბრძოლის ხერხებით, რომ ისინი გაათავისუფლეს და თავიანთ არმიაში მიიღეს. სწორედ რომაელთა დახმარებით აიღეს ჩინელებმა ქალაქი განსუ, რომელსაც შემდგომში უწოდეს ახალი სახელი „ლი-ჟიენ“, რაც ფონოლოგიურად ძლიერ წააგავს „ლეგიონს“. არქეოლოგიური გათხრების შედეგად მეცნიერებმა მოიპოვეს რომაული მონეტები და რკინის ჩაფხუტი, რომელსაც ჩინურად აწერია „ტყვე“.

## იხილეთ აგრეთვე
*კრასუსის ლაშქრობა იბერიაში

## ლიტერატურა
**სანიკიძე, ლ.* „მარიუსი და სულა“, თბილისი, 1970
**წერეთელი, ა.* ძველი რომი, ნაწილი 2, თბილისი, 1961

კატეგორია:რომაელი მხედართმთავრები
კატეგორია:ანტონიუსები
კატეგორია:დაბადებული ძვ. წ. 115
კატეგორია:გარდაცვლილი ძვ. წ. 53
კატეგორია:ძვ. წ. I საუკუნის რომაელები
ჯოვანი ბატისტა ბონონჩინი

**ჯოვანი ბატისტა ბონონჩინი** (; დ. 18 ივლისი, 1670 — გ. 9 ივლისი, 1747) — იტალიელი ბაროკოს ეპოქის კომპოზიტორი და ჩელისტი. კომპოზიტორი და მევიოლინე ჯოვანი მარია ბონონჩინის (1642–1678) შვილი.

## ბიოგრაფია 
ბონჩინი დაიბადა იტალიის ქალაქ მონდეაში. ის იყო ყველაზე უფროსი სამი შვილიდან (მისი უმცროსი ძმა — ანტონიო მარია ბონონჩინიც კომპოზიტორი იყო). ჩელოზე დაკვრას ჯოვანი ბატისტა ბოლონიაში სწავლობდა. შემდეგ მუშაობდა, როგორც *მაესტრო დი კაპელა* სან ჯოვანიში, (მონტე) შემდეგ კი მილანში, რომში, ვენაში და ბერლინში. 1720-1732 წლებში ცხოვრობდა ლონდონში სადაც, ერთ დროს ჰენდელზე პოპულარული გახდა. ის წავიდა ლონდონიდან იმის შემდეგ, რაც მას პლაგიატობა დააბრალეს. ბონჩინი გარდაიცვალა სიღარიბეში, ქალაქ ვენაში.

## ოპერები 
* *Xerse* (1694)
* *Il trionfo di Camilla* (1696)
* ''L'amore eroica fra pastori* (1696)
* *La clemenza di Augusto* (1697)
* *La fede pubblica* (1699)
* *Cefalo* (1702)
* *Etearco* (1707)
* *Maria fuggitivo* (1708)
* *Astarto* (1720)
* *L'odio e l'amore* (1721)
* *Crispo* (1721)
* *Griselda* (1722)
* *Erminia* (1723)
* *Calphurnia* (1724)
* *Astianatte* (1727)
* *Alessandro in Sidone'' (1737)

## რესურსები ინტერნეტში
* 
* 
* ჯოვანი ბატისტა ბონონჩინი ბიოგრაფია
* ჯოვანი ბატისტა ბონონჩინი (1670-1747)

## სქოლიო
კატეგორია:იტალიელი კომპოზიტორები
კატეგორია:დაბადებული 18 ივლისი
კატეგორია:დაბადებული 1670
კატეგორია:გარდაცვლილი 9 ივლისი
კატეგორია:გარდაცვლილი 1747
კირა ზვორიკინა

**კირა ზვორიკინა** ( დ. 29 სექტემბერი, 1919, ნიკოლაევი, — გ. 6 სექტემბერი 2014, მოსკოვი) — რუსი საბჭოთა მოჭადრაკე. საერთაშორისო დიდოსტატი (1978). საბჭოთა კავშირის სპორტის დამსახურებული ოსტატი (1957), საერთაშორისო არბიტრი (1977). ინჟინერი. მონაწილეობა მიიღო სსრ კავშირის 20 ჩემპიონატში. დაჯილდოებულია ღირსების ორდენით (1957).

## რესურსები ინტერნეტში
*

კატეგორია:დაბადებული 29 სექტემბერი
კატეგორია:დაბადებული 1919
კატეგორია:გარდაცვლილი 6 სექტემბერი
კატეგორია:გარდაცვლილი 2014
კატეგორია:რუსი მოჭადრაკეები
კატეგორია:ჭადრაკის დიდოსტატები ქალთა შორის
კატეგორია:მოსკოვში გარდაცვლილები
ტყიბულისა და თერჯოლის ეპარქია

**ტყიბულისა და თერჯოლის  ეპარქია** — ეპარქია დასავლეთ საქართველოს ტერიტორიაზე, მოიცავს ტყიბულისა და თერჯოლის მუნიციპალიტეტებს. 

## ისტორია 
საქართველოს ეკლესიის წმიდა სინოდის გადაწყვეტილებით, 2006 წლის 21 დეკემბერს ჩამოყალიბდა ტყიბულისა და თერჯოლის ეპარქია. საქართველოს კათალიკოს-პატრიარქმა, უწმიდესმა და უნეტარესმა ილია II, ეპარქიის მმართველ მღვდელმთავრად დანიშნა მიტროპოლიტი  გიორგი შალამბერიძე.

## ეპარქიაში არსებული მოქმედი ეკლესია-მონასტრები
* თერჯოლის წმიდა გიორგის ეკლესია
* გოგნის წმიდა გიორგის ეკლესია
* სიმონეთის წმიდა გიორგის ეკლესია
* ოდილაურის წმიდა გიორგის ეკლესია
* ტყიბულის წმიდა გიორგის ეკლესია
* გურნის წმიდა გიორგის ეკლესია
* ნაბოსლევის წმიდა გიორგის ეკლესია
* წყირის ყოვლადწმიდა ღვთისმშობლის ეკლესია.
* კისორეთის წმიდა გიორგის ეკლესია (ტყიბული)

## იხილეთ აგრეთვე
* საქართველოს ეპარქიები

## რესურსები ინტერნეტში
* ტყიბულისა და თერჯოლის ეპარქია საქართველოს საპატრიარქოს საიტზე
* 

## სქოლიო
კატეგორია:საქართველოს ეპარქიები
ნეკრესის ეპარქია

**ნეკრესის ეპარქია**, *ნეკრესის საეპისკოპოსო* (2002 წლიდან-2009 წლის 3 მაისამდე – *ნეკრესისა და ჰერეთის ეპარქია*) მოიცავს ყვარლისა და ლაგოდეხის მუნიციპალიტეტების ტერიტორიებს. ეპარქიას ჩრდილო დასავლეთით ესაზღვრება ალავერდის, სამხრეთ-დასავლეთიდან –  გურჯაანისა და ველისციხის, სამხრეთიდან – ბოდბის ეპარქიები, აღმოსავლეთით კი – ხორნაბუჯისა და ჰერეთის ეპარქია. ეპარქიის ჩრდილო საზღვარი დაღესტანთან (რუსეთის ფედერაცია) გადის, აღმოსავლეთ საზღვარი – აზერბაიჯანის რესპუბლიკასთან.

## ისტორია 
საქართველოში ქრისტიანობის სახელმწიფო რელიგიად გამოცხადებისთანავე, ეს მხარეც გაქრისტიანდა და უკვე IV საუკუნის II ნახევარში თრდატ მეფემ ააშენა ნეკრესის ეკლესია, რომელიც საქართველოში დღემდე მოღწეულ ეკლესიათაგან ერთ-ერთ უძველეს ტაძრად ითვლება. მეფე ვახტანგ გორგასალის დროს ჩამოყალიბდა ნეკრესის ეპარქია, რომლის სამწყსო ტერიტორია თავიდანვე საკმაოდ ვრცელი იყო . VI ს. II ნახევარში ცამეტ ასურელ მამათაგან ერთ-ერთი, წმ. აბიბოსი განაგებდა ნეკრესის სამღვდელმთავროს.

XV ს. II ნახევრიდან კახეთის სამეფოს ოთხი სადროშოდან მეორე სადროშოს წინამძღოლად ნეკრესელი მღვდელმთავარი ითვლებოდა. XVII ს. დასაწყისიდან შაჰ-აბას I-მა კახეთს ნეკრესის სამღვდელმთავრო ტერიტორიის ნაწილი კაკ-ენისელი ჩამოაშორა და აქ მუსლიმანური სასულთანო შექმნა. XVIII ს. პირველი მეოთხედიდან გაღმა მხარის მომძლავრებულმა ლეკებმა ამ მხარეში საბოლოო გაბატონება მოინდომეს. ამ კუთხიდან ქრისტიანი მოსახლეობის აყრისა და განადგურების შემდეგ, ეს მხარე (საინგილო) დროებით ჩამოსცილდა კახეთს.

ეკლესიის ავტოკეფალიის გაუქმების შემდეგ, ნეკრესის უძველესი ეპარქია კახეთში შექმნილ კახეთ-ალავერდის ეპარქიაში გაერთიანდა და მისი აღდგენა მხოლოდ 1995 წელს გახდა შესაძლებელი. ეპარქიას 1997 წლის ნოემბრიდან მართავს მიტროპოლიტი სერგი (ჩეკურიშვილი). 2002 წლის 17 ოქტომბრის საქართველოს წმიდა სინოდის განჩინებით ნეკრესის ეპარქიას ნეკრესის და ჰერეთის ეპარქია ეწოდა, თუმცა,  საპატრიარქოს ოფიციალურ საიტზე გამოქვეყნებულ აღნიშნული სინოდის სხდომის ოქმში ამის შესახებ საუბარი არაა.

2009 წლის 30 აპრილის წმინდა სინოდის სხდომის განჩინებით (მე–6 პუნქტი), ეპარქიას კვლავ ეწოდა ნეკრესის ეპარქია, დედოფლისწყაროსა და ჰერეთის ეპარქიის ჩამოყალიბებასთან დაკავშირებით.

## მოქმედი ეკლესია-მონასტრები 
ეპარქიის ზოგიერთი მოქმედი  ეკლესია-მონასტრები:
* ლაგოდეხის ყაზანის ღვთისმშობლის ხატის ეკლესია. 
* ნეკრესის აბიბოს ნეკრესელის მამათა მონასტერი.
* გრემის მთავარანგელოზთა მამათა მონასტერი.  
* ყვარლის დუბის ღვთისმშობლის შობის დედათა მონასტერი.  
* ლაგოდეხის წმ. დიდმოწამე ბარბარეს დედათა მონასტერი.

## იხილეთ აგრეთვე
* საქართველოს ეპარქიები

## რესურსები ინტერნეტში 
* ნეკრესისა და ჰერეთის ეპარქია 

## სქოლიო 
კატეგორია:საქართველოს ეპარქიები
მეტელუს სციპიონი

**კვინტუს ცეცილიუს მეტელუს სციპიონი** (Quintus Caecilius Metellus Pius Scipio Nasica; დ. ძვ. წ. 100 – გ. ძვ. წ. 46), რომის კონსული და გვიანდელი რესპუბლიკის ერთ-ერთი მთავარსარდალი.

სამოქალაქო ომში სციპიონი იბრძოდა რესპუბლიკელთა მხარეზე. სციპიონი იყო გნეუს პომპეუსის სიმამრი (პომპეუსის მეორე მეუღლის - კორნელიას მამა). პომპეუსის დაღუპვის შემდეგ მთავარსარდლობისათვის ერთმანეთს ედავებოდნენ სციპიონი და ვარუსი. ლეგიონები კი მთავარსარდლად კატონს მოითხოვდნენ. კატონმა უარი განაცხადა და მხარი დაუჭირა სციპიონს, რომელთანაც მას ცუდი ურთიერთობა ჰქონდა. ჯარმა კატონის აზრს ანგარიში გაუწია და სციპიონი მთავარსარდლად აღიარეს. სამოქალაქო ომის განმავლობაში სციპიონის ფარსალოსის და თაფსუსის ბრძოლებს ხელმძღვანელობდა. თაფსუსის ბრძოლაში დამარცხებული სციპიონი იბერიის ნახევარკუნძულზე აპირებდა გადასვლას, მაგრამ კეისრის ფლოტმა ალყაში მოაქცია და იძულებული გახდა სიცოცხლე თვითმკვლელობით დაესრულებინა.

კატეგორია:რომაელი მხედართმთავრები
კატეგორია:დაბადებული ძვ. წ. 100
კატეგორია:გარდაცვლილი ძვ. წ. 46
კატეგორია:ძვ. წ. I საუკუნის რომაელები
ირაკლი ოჩიაური

**ირაკლი ალექსის ძე ოჩიაური** (დ. 20 ნოემბერი, 1924, ახიელი — გ. 4 დეკემბერი, 2015) —  ქართველი მოქანდაკე, ოქრომქანდაკებელი, ფერმწერი, გრაფიკოსი. საქართველოს სსრ სახალხო მხატვარი (1978). სსრკ სახელმწიფო პრემიის ლაურეატი (1971). გოგი ოჩიაურის ძმა.

## ბიოგრაფია
ირაკლი ოჩიაური დაიბადა მამის — ალექსი ოჩიაურისა და დედის — ნათელა ბალიაურის ოჯახში. ირაკლი ოჩიაურმა მოქანდაკის, იაკობ ნიკოლაძის რჩევით 1951 წელს დაამთვარა თბილისის სახელმწიფო სამხატვრო აკადემიის ქანდაკების ფაკულტეტი. მისი პედაგოგები იყვნენ: სილოვან კაკაბაძე, იაკობ ნიკოლაძე, ვასილ შუხაევი, სერგო ქობულაძე. მისი სადიპლომო ნამუშევარი იყო „ვაჟა-ფშაველა“ (ხელმძღვანელი იაკობ ნიკოლაძე). პედაგოგიურ მოღვაწეობას ეწეოდა საქართველოს პოლიტექნიკურ ინსტიტუტში (1954-იდან, 1979-იდან პროფესორი). 

გამოფენებში მონაწილეობდა 1953 წლიდან, ამავე წლიდან იყო მხატვართა კავშირის წევრი. 1952–1953 წლებში პირკელმა შექმნა ჭედური ნამუშევრები, რამაც ფაქტობრივად საფუძველი დაუდო თანამედროვე ქართული ჭედური ხელოვნების აღორძინებას და შემდგომ განვითარებას. მუშაობდა სახვითი ხელოვნების თითქმის ყველა დარგში: ფერწერასა და გრაფიკაში, პორტრეტსა და ქანდაკებაში, მონუმენტურ დეკორატიულ ხელოვნებაში, დაზგურ გრაფიკასა და ლითონმქანდაკებლობაში.  მისი ნამუშევრებისათვის დამახასიათებელია მეტყველი პლასტიკურობა, დაძაბული დინამიკა, რიტმი, დეკორატიულობა, მაღალი პროფესიული ოსტატობა.  ირაკლი ოჩიაურის ნამუშევრები დაცულია საქართველოს ხელოვნების მუზეუმში, ტრეტიაკოვის გალერეაში, სიეტლის ხელოვნების მუზეუმსა და იაპონიის, აშშ-ის და სხვა მრავალი ქვეყნის კერძო კოლექციებში. ოჩიაურის ნამუშევრების გამოფენა მოეწყო მსოფლიოს მრავალ ქვეყანაში.

## ძირითადი ნამუშევრები
* ალექსანდრე ყაზბეგის ძეგლი (1959, ბრინჯაო, სტეფანწმინდა); 
* ვაჟა-ფშაველას ძეგლი (1985, დუშეთი); 
* „ვაჟა-ფშაველას პორტრეტი“ (1967, ბრინჯაო, ტრეტიაკოვის გალერეა); 
* „სტუდენტი გოგონას პორტრეტი“ (1953, ბრინჯაო, საქართველოს ხელოვნების მუზეუმი); 
* „ინჟინერ ირინე ჯანდიერის პორტრეტი“ (1956, მარმარილო, საქართველოს ხელოვნების მუზეუმი).
;ჭედური ნამუშევრები
* ი. ნიკოლაძის პორტრეტი (1952, თითბერი, თბილისის სამხატვრო გალერეა);
* «ცეკვა „სამაია“» (1962, თბილისის სამხატვრო გალერეა);
* „შემოდგომა“ (1964, თბილისის ქორწინების სახლი);
* „ხევსურეთი“ (1966, თითბერი, მხატვრის სახელოსნო);
* „თბი-ლისის შემოდგომა“ (1969, მხატვრის სახელოსნო);
* და სხვ.

## გამოფენები
* მონრეალის მსოფლიო (1969).
* ოსაკის (იაპონია, 1972)
* ვენეციის ბიენალე

პერსონალური:
* დასავლეთ ბერლინი
* ავსტრია
* ბელგია
* ნიდერლანდები
* ნორვეგია
* სირია

## ლიტერატურა
## რესურსები ინტერნეტში
კატეგორია:ქართველი მხატვრები
კატეგორია:ქართველი მოქანდაკეები
კატეგორია:დაბადებული 20 ნოემბერი
კატეგორია:დაბადებული 1924
კატეგორია:გარდაცვლილი   4 დეკემბერი
კატეგორია:გარდაცვლილი 2015
კატეგორია:დუშეთის მუნიციპალიტეტში დაბადებულები
ირაკლი
კატეგორია:საქართველოს სსრ-ის სახალხო მხატვრები
კატეგორია:სსრკ-ის სახელმწიფო პრემიის ლაურეატები
კატეგორია:თბილისის სახელმწიფო სამხატვრო აკადემიის კურსდამთავრებულები
კატეგორია:მხატვრები ანბანის მიხედვით
ნერჩის კატორღა

right|thumb|300px|აკაუტის ციხეში შესასვლელი
**ნერჩის კატორღა** — რუსეთის იმპერიის პენიტენციური სისტემის ნაწილი. დაფუძნდა რუსეთის იმპერიაში, ციმბირში. მდებარეობდა ნერჩის ოლქში. თავიდან ნერჩის კატორღა გამოიყენებოდა როგორც საზოგადოებისთვის საშიშ პირთა თავშეყრის ადგილი, შემდეგ ნერჩის ოლქის ტერიტორიაზე ვერცხლის საბადო და პატიმრებმა დაიწყეს ვერცხლის მოპოვება. XIX საუკუნისთვის შეიქმნა საბადოებისა და ციხეების სრული სისტემა, რომლებსაც ჟანდარმთა სამმართველო და სამთო დეპარტამენტი აკონტროლებდნენ. 1825 წელს რუსეთის პენიტენციური სისტემამ რეფორმა განიცადა და პოლიტიკური დამნაშავეები გამოეყვნენ ბოროტმოქმედებს და ამავე წელს აშენდა პირველი ხის შენობა, სადაც დაპატიმრებული დეკაბრისტები გადაიყვანეს. რუსეთის 1917 წლის რევოლუციის შემდეგ კომუნისტურმა მთავრობამ გააუქმა ციხე, ხოლო პატიმრები გაუშვა.

## რესურსები ინტერნეტში 
* ნერჩის კატორღა: 1900-1917  

კატეგორია:რუსეთის ისტორია
კატეგორია:ყოფილი ციხეები
არგიოპა

**არგიოპა** (ლათ. Argiope bruennichi) — სფეროსებრი-ქსელის მრთველი ობობა,რომელიც გავრცელებულია ცენტრალურ და ჩრდილო ევროპაში, ჩრდილო აფრიკაში და მიმდებარე აზიის ნაწილებში. როგორც გვარი *Argiope*-ის სხვა წარმომადგენლებს, არგიოპას მუცელიც მკვეთრი შეფერილობისაა - ყვითელი და შავი გარდამავალი ზოლების მონაცვლეობით.

ქსელს ჭიმავენ ბალახებს შორის, მიწის დონიდან ახლოს. ქსელის გაბმას ობობა მიახლოებით ერთ საათს უნდება. სფეროს-ფორმის ქსელს ზოგჯერ დიაგონალზე (ძირითადად ცენტრთან) კვეთს არგიოპასათვის დამახასიათებელი თეთრი ზიგზაგი. მისი ფუნქცია გაუგებარია, შესაძლოა მწერების მოსაზიდად გამოიყენება. როდესაც ნადავლი ქსელში ეხლართება, არგიოპა სწრაფი მოძრაობით ახვევს მას აბრეშუმში და მის სხეულში შეჰყავს დამადამბლავებელი შხამი. ამ სახეობის მამრი მდედრზე გაცილებით მომცრო ზომისაა, მისი დანახვა ხშირად შესაძლებელია მდედრის ქსელთან ახლოს. ამ დროს მამრი უცდის როდის გამოიცვლის მდედრი კანს და მზად იქნება განაყოფიერებისათვის. ვინაიდან კანის გამოცვლის შემდგომ მდედრის ქელიცერები გარკვეული დროის მანძილზე რბილია და მამრს დიდი შანსი აქვს სექსუალური კავშირის დამყარების შემდგომ ცოცხალი გადარჩეს. 2006 წელს ობობის ეს სახეობა გაერთიანებულ სამეფოში აღმოაჩინეს, თუმცაღა ნახსენები ობობას ზოლები, არგიოპას ყვითელ ზოლებთან შედარებით უფრო ღია - კრემისფერი იყო.

ცნობილია ერთი ქვესახეობა:

* Argiope bruennichi nigrofasciata ფრანგალინო, 1910 (პორტუგალია)

## რესურსები ინტერნეტში 
* მდედრი არგიოპას ფოტო
* მდედრი არგიოპა 

კატეგორია:ობობები
გრძელფეხა ფოლკუსი

**გრძელფეხა ფოლკუსი** () — სინანთროპული ფეხსახსრიანი ცხოველი მთიბავი ობობების ოჯახისა. გავრცელებულია ყველა კონტინენტზე ანტარქტიდის გარდა. წარმოადგენს კოსმოპოლიტურ სახეობას. მისი წარმოშობა მოხდა ევროპაში.

გრძელფეხა ფოლკუსის სხეულის სიგრძეა 6–9 სმ, მამრები რამდენადმე მცირე ზომისანი არიან მდედრებზე. შეფერილია კრემისფრად, მკრთალ ყვითლად ან მკრთალ ყავისფრად, კარაპაქსზე აქვს რუხი ლაქა. ფეხები ძალიან გრძელი და ბზინვარე აქვს.

## სქოლიო 
კატეგორია:მთიბავი ობობა
ტურინის საკათედრო ტაძარი

[მინი|250პქ|იოანე ღვთისმეტყველის სახელობის საკათედრო ტაძარი [ტურინი|ტურინში, იტალია]]
**იოანე ღვთისმეტყველის საკათედრო ტაძარი** — მთავარი ტაძარი ტურინში. აშენდა 1491—1498 წლებში. კაპელა, სადაც ინახება ქრისტეს სუდარა.

ამჟამად ტაძარში ინახება ქრისტეს სუდარის ასლი; თავად სუდარა კი იშვიათად გამოაქვთ საჯაროდ. 1997 წ. 11 აპრილს ტურინის საკათედრო ტაძრის გუარინის სამრეკლოს გაუჩნდა ცეცხლი, რომელიც ძალზედ სწრაფად გავრცელდა მთელ ტაძარზე. ტურინის სახანძრო დეპარტამენტის დროულმა რეაგირებამ უძვირფასესი რელიკვია განადგურებას გადაარჩინა; სუდარის უსაფრთხო ადგილზე გადატანისთანავე გუმბათი ჩამოინგრა. გამოძიებისთვის დღემდე გაურკვეველი რჩება ხანძრის გამომწვევი მიზეზები.

## რესურსები ინტერნეტში 
*ამერიკის ტურინის სუდარის საზოგადოება
*იტალიის ტურინის სუდარის ოფიციალური საიტი

კატეგორია:ტურინის ღირსშესანიშნაობები
კატეგორია:ქრისტიანული სიწმინდეები
ტიბერია

**ტიბერია** (, ; , *abariyyah*) — ქალაქი ისრაელის ჩრდილო-აღმოსავლეთ ნაწილში, ტიბერიადის ტბის დასავლეთ სანაპიროზე. ქალაქს სახელი ეწოდა რომის იმპერატორ ტიბერიუსის პატივსაცემად. აგრეთვე ცნობილია სახელით **ტიბერიადა** (, ). 

## რესურსები ინტერნეტში
კატეგორია:ისრაელის ქალაქები
წრიულქსელიანი ნეფილა

**წრიულქსელიანი ნეფილა** () — ობობა Nephilidae-ის ოჯახისა. გავრცელებულია ტროპიკულ და სუბტროპიკულ რეგიონებში. ნაპოვნია იაპონიაში, ჩინეთში, ვიეტნამში, კამბოჯაში, ტაივანში, სინგაპურში, მიანმარში, ინდონეზიაში, ტაილანდში, ლაოსში, ფილიპინებში, შრი-ლანკაში, ინდოეთსა და პაპუა-ახალ გვინეაში. ჩვეულებრივ გვხვდება ტყეებსა და ბაღებში. დედლის სხეულის სიგრძე 30-50 მმ, ხოლო მამლისა — 5-6 მმ აღწევს. მსოფლიოს ერთ-ერთი ყველაზე დიდი ობობაა. ახასიათებს სქესობრივი დიმორფიზმი. იკვებება მწერებით, უხერხემლოებით. 

## გალერეა 

ფაილი:Nephila pilipes 01.jpg
ფაილი:Nephila pilipes in Taiwan.jpg
ფაილი:Mating nephila pilipes - golden orb-web spider.jpg

## რესურსები ინტერნეტში 
* წრიულქსელიანი ნეფილა  
კატეგორია:ობობები
იოკნეამი

**იოკნეამი** (, '''Yoqne'am''') — ქალაქი ისრაელის ჩრდილოეთ რაიონში. ქალაქი მდებარეობს ხაიფის სამხრეთ-აღმოსავლეთით. იოკნეამის მოსახლეობა შეადგენს 18,600 კაცს.

კატეგორია:ისრაელის ქალაქები
ნაზარეთ-ილითი

**ნაზარეთ-ილითი** () — ქალაქი ისრაელის ჩრდილოეთ რაიონში. თავდაპირველად მას **კირიათ-ნაზარეთი** ერქვა (). დაარსების დროს მოსახლეობის უდიდეს ნაწილს რეპატრიანტები წარმოადგენდნენ აღმოსავლეთი ევროპიდან.

კატეგორია:ისრაელის ქალაქები
შაღური

**შაღური** (,  *ash-Shaghur*) — არაბულ-ებრაული ქალაქი ისრაელის ჩრდილოეთ რაიონში, ქალაქ აქოდან აღმოსავლეთით. ის შეიქმნა 2003 წელს სამი არაბული ადგილობრივი საბჭოს (მაჯ-ალ-კრუმი, დეირ-ალ-ასადი, ბიინა) გაერთიანებით. ქალაქად ოფიციალურად 2005 წელს გამოცხადდა. ის ჩრდილოეთ რაიონის არაბულ დასახლებულ პუნქტებს შორის სიდიდით მესამე ადგილზეა ნაზარეთისა და შფარამის შემდეგ. 

კატეგორია:ისრაელის ქალაქები
როდენის მუზეუმი (ფილადელფია, აშშ)

thumb|300px|როდენის მუზეუმის შესასვლელი, ფილადელფია
**როდენის მუზეუმი** (ფილადელფია, აშშ) - გაიხსნა 1929 წლის 29 ნოემბერს. 
მასში დაცულია ოგიუსტ როდენის განთქმული ნამუშევრები: ***მოაზროვნე***, (1880-1882) განთავსებულია მუზეუმის ეზოში. მუზეუმის შესასველშია ***ჯოჯოხეთის კარიბჭე***. ეს არის 5.5მ სიმაღლის ბრინჯაოს კარი, რომელიც თავდაპირველად შექმნილი იყო დეკორატიული ხელოვნების მუზეუმის შესავლელისათვის, რომელიც უნდა ყოფილიყო პარიზში, მაგრამ იდეა არ განხორციელდა. როდენმა 1880 წლიდან თითქმის გარდაცვალებამდე (1917) ამ კარიბჭისათვის 100-ზე მეტი სკულპტურა შექმნა. ერთ-ერთი ასეთი ფიგურა იყო ***მოაზროვნე***, მაგრამ მოგვიანებით იგი დამოუკიდებელ სკულპტურად შეიქმნა. ფილადელფიის მუზეუმში წარმოდგენილი ***ჯოჯოხეთის კარიბჭე***  არის ერთ-ერთი იმ სამი კარიბჭიდან, რომელიც ჩამოისხა.

მუზეუმის დარბაზებში წარმოდგენილია როდენის მრავალი ნამუშევარი, მათ შორისაა ***კოცნა*** (1886), ***მარადიული გაზაფხული*** (1884), ***კალეს მოქალაქეები*** (1884).

### მუზეუმის ისტორია
მუზეუმი წარმოადგენს თეატრისა და კინოს მაგნატის, ი. მასტმაუმის (1872-1926) საჩუქარს ქალაქ ფილადელფიისათვის. მასტმაუმი 1923 წლიდან აგროვებდა როდენის ნამუშევრებს, იმ მიზნით რომ მუზეუმი შეექმნა და გაემდიდრებინა თანამოქალაქეები. სამი წლის განმავლობაში მან თავი მოუყარა როდენის ნამუშევრების უმდიდრეს კოლექციას , რომელიც მოიცავდა: ბრინჯაოს ქანდაკებებს, თაბაშირის ესკიზებს, ჩანახატებს, გამოცემებს, წერილებს და წიგნებს. 1926 წელს მასტმაუმმა ფრანგ არქიტექტორებს პაულ კრეტსა და ჟაკ გრებერს დაუკვეთა მუზეუმის შენობისა და ბაღის დიზაინი. ქველმოქმედი კოლექციონერი ვერ მოესწრო თავისი ოცნების ახდენას და მუზეუმის ხილვას . მისი ოცნება მისმა ცოლმა შეასრულა და 1929 წლის 29 ნოემბერს მუზეუმი გაიხსნა.

Image:The Thinker close.jpg|*მოაზროვნე*
Image:The Gates of Hell Philadelphia.jpg|*ჯოჯოხეთის კარიბჭე*
Image:The Burghers of Calais Philadelphia.jpg|*კალეს მოქალაქეები*

## იხილეთ აგრეთვე
* როდენის მუზეუმი (პარიზი)

## რესურსები ინტერნეტში
*მუზეუმის ოფიციალური საიტი 

კატეგორია:1929 წელს დაარსებული მუზეუმები
კატეგორია:პენსილვანიის მუზეუმები
კატეგორია:მუზეუმები ანბანის მიხედვით
ედუარდ VIII

**ედუარდ VIII** (; ნათლობის სახელები *ედუარდ ალბერტ ქრისტიან ჯორჯ ანდრია პატრიკ დავითი*; 23 ივნისი 1894 — 28 მაისი 1972) — დიდი ბრიტანეთისა და ირლანდიის მეფე, ინდოეთის იმპერატორი 10 თვის განმავლობაში: 20 იანვარი – 11 დეკემბერი 1936 წელს, მაგრამ ოფიციაულად კორონაცია არ იყო ჩატარებული. უარი თქვა ტახტზე, რადგანაც ცოლად შეირთო განქორწინებული უოლის სიმფსონი, რასაც არ უჭერდა მხარს დიდი ბრიტანეთის მთავრობა.

8 მარტი 1937 წელს, მან მიიღო ტიტული „უინძორის ჰერცოგი" (). ცნობილია თავისი კონტაქტებით ნაცისტებთან. 1940-1945 წლებში ბაჰამის კუნძულების გუბერნატორი.

## ლიტერატურა 
კატეგორია:უინძორები
კატეგორია:უელსის პრინცები
კატეგორია:დაბადებული 1894
კატეგორია:ავსტრალიის მონარქები
კატეგორია:დაბადებული 23 ივნისი
კატეგორია:გარდაცვლილი 28 მაისი
კატეგორია:გარდაცვლილი 1972
კატეგორია:გაერთიანებული სამეფოს მონარქები
კატეგორია:ტახტიდან გადამდგარი მონარქები
ჰაფიზულა ამინი

**ჰაზიფულა ამინი** (**حفيظ الله امين**) (დ.1 აგვისტო, 1929 — გ. 27 დეკემბერი, 1979) — ავღანეთის მეორე პრეზიდენტი კომუნისტური ავღანეთის დემოკრატიული რესპუბლიკის დროს. ამინი ცდილობდა ავღანეთის, აშშსა და პაკისტანის ინტერესების გატარებას ავღანეთის საშინაო პოლიტიკაში, რამაც საბჭოთა კავშირის უკმაყოფილობა გამოიწვია. ამინი ასევე ცდილობდა პუშტუნიზაციის პოლიტიკის გატარებას.
1979 წლის 27 დეკემბერს რუსული კგბს სპეცრაზმი შეიჭრა მის სასახლეში და მოახდინა ამინის ლიკვიდაცია. ამინის შემდეგ საბჭოთა კავშირის მხარდაჭერით ავღანეთის პრეზიდენტი გახდა ბაბრაქ ქარმალი.

## იხილეთ აგრეთვე 
* ავღანეთის პრეზიდენტი

## რესურსები ინტერნეტში 
* ომი ავღანეთში

## სქოლიო 
კატეგორია:ავღანეთის პრეზიდენტები
კატეგორია:მოკლული პრეზიდენტები
კატეგორია:დაბადებული   1 აგვისტო
კატეგორია:დაბადებული 1929
კატეგორია:გარდაცვლილი   27 დეკემბერი
კატეგორია:გარდაცვლილი 1979
კატეგორია:ავღანელი პოლიტიკოსები
კატეგორია:ლიდერები რომლებმაც ძალაუფლება ხელში აიღეს პუტჩით
გოლეთიანი (სავაჭრო სახლი)

200px|right|thumb|სავაჭრო სახლ გოლეთიანის სიმბოლო

**სავაჭრო სახლი გოლეთიანი** -  არის ნოკიას ერთადერთი ოფიციალური პარტნიორი საქართველოში. 

კომპანია ნოკიასთან თანამშრომლობს 1998 წლიდან.

ორგანიზაცია ჩამოყალიბდა ინდივიდუალურ საწარმოდ 1997 წელს, მის საქმიანობას წარმოადგენდა აუდიო-ვიდეო პროდუქციის რეალიზაცია და სერვისი. 

შემდგომში მან შეითავსა ფოტო მომსახურება და სერვისი.

1998 წლიდან ორგანიზაცია არის საქართველოში GSM ოპერატორების პარტნიორი.

## რესურსები ინტერნეტში
*სავაჭრო სახლი გოლეთიანის ოფიციალური საიტი 

## სქოლიო
კატეგორია:ქართული ფირმები
მეფე მირიანის კოშკი

მინი|250პქ|მეფე მირიანის კოშკი
**მეფე მირიანის კოშკი** (IV საუკუნე) მდებარეობს მცხეთის მუნიციპალიტეტში.

კოშკი აშენებულია IV საუკუნეში მეფე მირიან III-ის მიერ. მდებარეობს მცხეთის სამთავროს ფერიცვალების ეკლესიის და წმ. ნინოს მონასტრის ტერიტორიაზე. სიცოცხლის ბოლო წლებში მეფე მირიანის კოშკში ცხოვრობდა დიდი ქართველი ბერი არქიმანდრიტი გაბრიელი.

კატეგორია:მცხეთის მუნიციპალიტეტი
იაკობუს ფაბერი

thumb|ჟაკ ლეფევრი
**იაკობუს ფაბერი** ( დ. 1450 — გ. 1536) ან ჟაკ ლეფევრი () — ფრანგი თეოლოგი და ჰუმანისტი იყო, წარმოშობით ეტაპლიდან (აქედან წარმოიშვა Stapulensis), რომელიც თავის მხრივ, პიკარდიაში მდებარეობს. მისი დაბადების თარიღი სადაოა,  ზოგს 1440 წელი მიაჩნია, სხვები კი 1455 წელს თვლიან, რაც უფრო სანდოა. ასწავლიდა პარიზში.

მიუხედავად იმისა, რომ იგი იზიარებდა ზოგიერთ აზრს, რომელიც მნიშვნელოვანი იყო პროტესტანტი რეფორმატორებისთვის, ის მაინც მთელი ცხოვრების განმავლობაში რომაელ კათოლიკედ დარჩა და  ყოველგვარი ხმაურის გარეშე მოახერხა გარდაექმნა რომაული ეკლესია, მისგან განცალკევების გარეშე. მისი რამაოდენიმე წიგნი ერეტიკულად შერაცხეს და ამიტომ მან რამდენიმე ხანი გადასახლებაში დაჰყო. მაგრამ რატომღაც ის საფრანგეთის მეფის, ფრანსუა I-ის ფავორიტად რჩებოდა და მისი მფარველობითაც ხშირად სარგებლობდა.

## ლიტერატურა
* Barnaud, Jean (1900) ''Jacques Lefèvre d'Étaples: son influence sur les origines de la réformation française''. Cahors: Coueslant

კატეგორია:ფრანგი თეოლოგები
კატეგორია:ფრანგი ჰუმანისტები
კატეგორია:დაბადებული 1450
კატეგორია:გარდაცვლილი 1536
შფარამი

**შფარამი** (, ; , ) — ქალაქი ისრაელის ჩრდილოეთ რაიონში. ისრაელის ცენტრალური სტატისტიკური ბიუროს  (ცსბ) მონაცემების თანახმად 2006 წელს ქალაქის მოსახლეობა 34,100 კაცს შეადგენდა. 

კატეგორია:ისრაელის ქალაქები
ორკები

[thumb|200 px|ორკები ”[ბეჭდების მბრძანებელი|ბეჭდების მბრძანებლის” ეკრანიზაციიდან]]
**ორკები** () — ფენტეზის ჟანრის გამოგონილი რასა. ორკებს გააჩნიათ ბევრი საერთო გობლინებთან და ითვლებიან ფენტეზის ჟანრის ერთ-ერთ სტანდარტულ რასად.

## წარმომავლობა
პირველად სიტყვა ორკი გამოიყენა ჯონ რონალდ რუელ ტოლკინმა თავის ნაწარმებში შუახმელეთი, სადაც „ორკი“ იყო გობლინის სინონიმი. სიტყვა „orc“ გამომდინარეობს ძველინგლისური ენიდან, სადაც აღნიშნავს გოლიათს ან დემონს. თვითონ ტოლკინი აღნიშნავდა, რომ ეს სიტყვა აიღო შუასაუკუნოვანი პოემა ბეოვულფიდან, სადაც იგი იყო გიგანტური მონსტრის, გრენდელის, სინონიმი. თავის გვიანდელ ნაშრომებსა და წერილებში ტოლკინი წერდა ამ სიტყვას როგორც  „ork“.  ასევე აღსანიშნავია, რომ ძველრომაულ მითოლოგიაში არის ნახსენები მიწისქვეშეთის დემონი სახელად ორკუსი (Orcus). ტოლკინის ნამუშევრებში ორკები იყვნენ ბოროტი არსებები, რომლებიც ემორჩილებოდნენ შავ მბრძანებელს და შეადგენდნენ მისი ლაშქრის უდიდეს ნაწილს. შავმა ბრძანებელმა — მორგოთმა — შექმნა ორკები ყველაზე საშიში და ბოროტი ცხოველებისა და ნაწამები ელფებისგან, თუმცა მათი შექმნისას მან დაუშვა სერიოზული შეცდომა: ორკების შექმნის დროს სინათლე არ არსებობდა, ხეების სინათლე კი მხოლოდ ამანს ანათებდა, მზის შექმნის შემდეგ კი სინათლემ შუახმელეთიც მოიცვა, რამაც სინათლეს მიუჩვეველ ორკებს შუახმელეთში დღისით თარეშის საშუალება მოუსპო. შემდგომში ორკების ეს  ნაკლი გამოასწორა სარუმანმა, როდესაც ორკებისგან გამოიყვანა ადამიანების მსგავსი ურუკ-ჰაის რასა, რომელსაც მზის სინათლის არ ეშინოდა.

## რესურსები ინტერნეტში
* ორკები, გობლინები და მათი ნათესავები  — სტატია ჟურნალში ფანტასტიკის სამყარო.

კატეგორია:ორკები
კატეგორია:გობლინები
კატეგორია:ღვთაებები, სულები და მითური არსებები
ლუი რილი

**ლუი დავიდ რილი** () (დ. 22 ოქტომბერი, 1844 — გ. 16 ნოემბერი, 1885)  — კანადელი პოლიტიკური მოღვაწე, პროვინცია მანიტობას დამფუძნებელი და კანადის პრერიების მეტისთა ლიდერი.  
მან მეთაურობა გაუწია კანადის მთავრობას  და მის პირველ პოსტ-კონფედერატ ლიდერს ჯონ ა.მაკდონალდს. რილის მთავარი მიზანი იყო მეტისი ერის კულტურის და თვითმყოფადობის შენარჩნება კანადის გავლენის გაზრდის პირობებში. კანადაში მას ხშირად აღიქვამენ როგორც ეროვნულ გმირს.მისი პირველი აჯანყება მთავრობის წინააღმდეგ იყო წითელი მდინარის აჯანყება 1869–1870 წლებში.

რილის მიერ შექმნილმა დროებითმა მთავრობამ შემოიშუვა უფლებები და ვალდებულებები, რომელთა თანახმად მანიტობას პროვინცია შეიერთდა კანადის კონფედერაციას.

რილი იძულებული გახდა გადახიზნულიყო აშშ-ში აჯანყების დროს მისი თანამოაზრის, ტომას სკოტის სიკვდლით დასჯის გამო. 

მიუხედავად ამისა მას მიიჩნევენ ”მანიტობას მამად”.

როგორც ლტოლვილი იგი რამდენიმეჯერ აირჩიეს კანადის გაერთიანებულ ერთა სახლში, თუმცა იგი იქ ნამყოფიც კი არ იყო. ამავე პერიოდში მყარდება მისი რჩეულოის, განუმეორებლობის ვარაუდი, რამაც შემდგომში დიდი როლი ითამაში შემდგომ მოქმედებებში.იგი დაქორწინდა 1881 წელს და მას ეყოლა ორი ვაჟი.
რიეტი დაბრუნდა დღევანდელ სასკაჩევანის პროვინციაში, სადაც წარმოადგენდა მეტისთა ინტერესებს კანადის მთავრობაში. მისი ეს მოქმედება გადაიზარდა სამხრედრო კონფრონტაციაში, რომელიც დღეს ცნობილია როგორც 1885 წლის ჩრდილო-დასავლეთ აჯანყების სახელით.ეს ჯანყება დასრულდა რიელტის დაპატიმრებით და მისი სიკვდილით დასჯით. იმის გამო, რომ კანადის ფრანგულენოვან რეგიონებში რიერს საკმაოდ დადებითად აღიქვამდნენ, მისმა დასჯამ გამოიწვია ურთიერთობების გაფუჭება კვებეკსა და ინგლისურენოვან კანადას შორის. მიუხედავად იმისა, რომ მას ხან აღიქვამენ როგორც კანადის კონფედერაციის მამად, ხან კი როგორც მოღალატეს, იგი დღემდე რჩება კანადის ისტორიის ერთ-ერთ ყველაზე რთულ, საკამათო და დრამატულ ფიგურად.

## იხილეთ აგრეთვე
*მანიტობა
*მეტისები

## რესურსები ინტერნეტში
*ლუი რილის ბიოგრაფია კანადის ელექტრონულ ბიბლიოთკაზე

## სქოლიო
კატეგორია:კანადის ისტორია
კატეგორია:კანადელი პოლიტიკოსები
კატეგორია:დაბადებული 22 ოქტომბერი
კატეგორია:დაბადებული 1844
კატეგორია:გარდაცვლილი 16 ნოემბერი
კატეგორია:გარდაცვლილი 1885
აშდოდი

**აშდოდი** ( ; , إسدود *Isdud*) — ქალაქი ისრაელში, ხმელთაშუა ზღვის სანაპიროზე, თელ-ავივიდან 30 კმ-ით სამხრეთით. აშდოდის პორტი უდიდესია მთელს ისრაელში და მთელი იმპორტის 60% შედის. თანამედროვე აშდოდი დაარსდა 1956 წელს, თუმცა ქალაქის სტატუსი მხოლოდ 1968 წელს მიიღო.

## ისტორია 
აშდოდი ერთ-ერთი უძველესი ქანაანური ქალაქი პალესტინაში. ადრეულ ქანაანურ პერიოდში მნიშვნელოვანი ნავსადგური იყო. შემდეგ ამ ქალაქის აღება ფილისტიმელებმა მოახერხეს. აშდოდი ერთ-ერთი იყო ფილისტიმელთა ხუთი ქალაქის კავშირს შორის. ებრაელებისთვის წართმეული აღთქმის კიდობანი დროებით ამ ქალაქში ინახებოდა. ფილისტიმელების შემდეგ აშდოდი შედიოდა იუდეის სამეფოს სამფლობელოებში. იუდეის მეფე უზიამ გაამაგრა ქალაქი და ძლიერი გალავანი შემოავლო. ძვ. წ. 734 წელს აშდოდი ასურელებს დანებდა, ძვ. წ. 712 წელს კი ასურეთის მეფე სარგონ II-მ პალესტინაში აჯანყება ჩაახშო, რომელსაც აშდოდი მეთაურობდა. აჯანყების დამარცხების შემდეგ ქალაქი ასურულ პროვინციად იქცა. ასურეთის იმპერიის დაცემის შემდეგ აშდოდს ეგვიპტელები დაეუფლნენ. ბაბილონის მიერ იუდეის დაპყრობისა და ხალხის გადასახლების შემდეგ ქალაქს ისევ ფილისტიმელები დაეუფლნენ და თავიანთ დედაქალაქად აქციეს. ბაბილონის ტყვეობიდან დაბრუნებული ებრაელების ლიდერის, ნეემიას მმართველობის და მის მიერ იერუსალიმის აღდგენის პერიოდში სიტყვა „აშდოდელი“ „ფილისტიმელის“ სინონიმი იყო. ელინისტურ პერიოდში აშდოდი (ბერძნულად აზოტოსი) პროვინციის ცენტრალური ქალაქი იყო. იუდეის სამეფოს აღდგენის შემდეგ იონათან მაკაბელმა ქალაქის ტერიტორიები გადაწვა და გაანადგურა, ქალაქი კი იოან გირკან I-მა აიღო (დაახლ. ძვ.წ 165 წ). აშდოდს იუდეის სამეფო ძვ.წ 63 წლამდე, რომაელი სარდლის, პომპეუსის ლაშქრობამდე ინარჩუნებდა. რომაელებმა აშდოდი ჰეროდე დიდს დაუმორჩილეს, მის შემდეგ კი რომის პროვინცია გახდა.

## დამეგობრებული ქალაქები 
აშდოდი დამეგობრებულია შემდეგ ქალაქებთან:

## ლიტერატურა 
*
* 
*  
*
*

## რესურსები ინტერნეტში 
*Welcome To Isdud 
*
*Ashdod Port official website

## სქოლიო 
კატეგორია:ისრაელის ქალაქები
აშკელონი

**აშკელონი** ან **აშქელონი**( ;  , აგრეთვე عسقلان *ʿAsqalān*) — ქალაქი ისრაელის სამხრეთ-დასავლეთში, ხმელთაშუა ზღვის სანაპიროზე. მოსახლეობის რაოდენობა 2007 წლის ბოლოსთვის 108,900 კაცი. თანამედროვე აშკელონი არსებობს 1951 წლიდან. 

## რესურსები ინტერნეტში
*Ancient fish hook suggests sharks were hunted off Israel's coast 6,000 years ago - LiveScience - 31 March 2023
* Ashkelon City Council
* "Ashkelon, ancient city of the sea", *National Geographic*, January 2001
* Ancient Ashkelon —University of Chicago
* English information on Ashkelon—Ashkelon Volunteers
* Welcome To The City of al-Majdal Asqalan  Information and images about the historical Palestinian city of **Mijdal** and what remains of it today, as Ashkelon's **Migdal** neighbourhood

კატეგორია:ისრაელის ქალაქები
დიმონა

**დიმონა** () — ქალაქი ისრაელში. მდებარეობს ნეგევის უდაბნოში, ბეერ-შევადან სამხრეთ-აღმოსავლეთით 36კმ-ში. დიმონაზე გადის ავტომაგისტრალი, რომელიც ქვეყნის ცენტრალური რაიონებიდან მიემართება წითელი ზღვის კურორტ ეილათისაკენ.

კატეგორია:ისრაელის ქალაქები
ლიენ რაიმსი

**ლიენ რაიმსი** (, დ. 28 აგვისტო 1982) — ამერიკელი მომღერალი ქანთრის სტილში, რომელიც ცნობილია იმით, რომ დაიწყო თავისი მუსიკალური კარიერა უკვე 11 წლის ასაკში, 14 წლის ასაკში მოიგო თავისი პირველი „გრემი“. 15 წლისას უკვე ჩაწერა თავისი პირველი პოპ-ბალადა დაიან უორენთან ერთად „How Do I Live“.

2000 წელს კვლავ დაბრუნდა აშშ-ის, ევროპის, აზიის ჰიტ-აღლუმებში თავისი ცნობილი სიმღერით — „Can’t Fight the Moonlight“, რომელიც გამოუდგა საუნდტრეკად ფილმისთვის ბარი „მახინჯი კაიოტი“.

## დისკოგრაფია
;სტუდიური ალბომები
* ''Everybody's Sweetheart* (1991)
* *From My Heart to Yours* (1992)
* *All That* (1994)
* *Blue* (1996)
* *You Light Up My Life: Inspirational Songs* (1997)
* *Sittin' on Top of the World* (1998)
* *LeAnn Rimes* (1999)
* *Twisted Angel* (2002)
* *What a Wonderful World* (2004)
* *This Woman* (2005)
* *Whatever We Wanna* (2006)
* *Family* (2007)
* *Lady & Gentlemen* (2011)
* *Spitfire* (2013)
* *One Christmas: Chapter 1* (2014)
* *Today Is Christmas* (2015)
* *Remnants'' (2016)

## რესურსები ინტერნეტში 
* 
* 

კატეგორია:დაბადებული 1982
კატეგორია:ამერიკელი მომღერლები
კატეგორია:დაბადებული 28 აგვისტო
კატეგორია:XX საუკუნის ამერიკელი ქალი მსახიობები
კატეგორია:ცოცხალი ადამიანები